กาลครั้งหนึ่ง มีพี่น้องอยู่ด้วยกันอย่างปรองดองสองคนที่หมู่บ้านในหุบเขา
ถ้าพ่อแม่ไปที่ไร่ สองพี่น้องก็จะเล่นอยู่ในบ้านกันสองคนทั้งวัน
“ ไม่รู้ว่าเสือมันจะมาเมื่อไหร่ปิดประตูแน่นๆนะลูก “
พ่อแม่กำชับสองพี่น้องแล้วก็ไปทำงาน
พี่ชายน้องสาวรีบเข้าไปในห้องอย่างรวดเร็วและปิดประตูไว้อย่างแน่นหนา
และปิ้งมันฝรั่งก้อนโตในเตาไฟกิน
พลางรอพ่อแม่กลับมาบ้านอย่างรักใคร่ปรองดอง
กลิ่นหอมโชย
กลิ่นหอมน่ากินของมันฝรั่งหอมหวลตลบอบอวลไปถึงภูเขา
ในตอนนั้นเองเสือที่กำลังหิวตัวหนึ่งก็ได้กลิ่นนั้น
ว่าแล้วเสือตัวนั้นก็ย่างเท้ามาทางบ้านสองพี่น้องในทันที
เสือตัวนั้นย่างเท้าตามกลิ่นมาเรื่อยๆ
“แม่กับพ่อกลับมาถึงแล้วหรือนี่ “
น้องสาวเห็นเงาที่สลัวๆอยู่หน้าประตู
เลยจะเปิดประตูส่องดู
“ เดี๋ยว รอก่อน ”
พื่ชายขวางน้องสาวไว้
แล้วค่อยๆมองลอดช่องประตูไปอย่างช้าๆ
ในเวลานั้นพี่ชายหน้าซีดเผือด
“ สือ สือ สือ เสือ”
พี่ชายมองไปทางโน้นทางนี้รอบๆห้อง
“ ไม่มีอะไรที่จะไล่เสือให้ออกไปได้เลยหรือไงนะ ”
“ พี่ เอาหมอนนี้ดีไหม ”
“ ไม่ นอกจากอันนั้นแล้วไม่มีอย่างอื่นอีกหรือ ”
“ เอาเชือกนี้มัดมันให้แน่นๆแล้วเอาไปทิ้งดีไหม ”
น้องสาวขึงเชือกจากมุมห้อง ฝั่งหนึ่งไปหาอีกฝั่งหนึ่ง
“ พี่ เข็มมันเล็กไปใช่ไหม? “
น้องสาวหยิบเข็มยื่นให้พี่ชายดู
พี่ชายจึงรีบหยิบเข็มมาโดยเร็ว
และเอาเข็มทิ่มแทงเสือที่
ยืนชิดติดอยู่กับประตู
“ โอ๊ย, นี่มันอะไรกันน่ะ? โอ้ย! แสบ ”
เจ้าเสือโมโหกวาดตามองไปรอบๆทางซ้ายทางขวา
“ ได้การแล้ว เข้าไปทางช่องนั้นดีกว่า
เจ้าคนเลว เดี๋ยวจับกินให้หมดเสียเลย! ”
“ เสือเข้าไปในช่องเชื้อเพลิงแล้ว พวกเรารีบออกไปกันเถอะ ”
สองพี่น้องรีบย่องออกมาข้างนอก
เหลือเพียงหางกระดุกกระดิกอยู่
เสือคลานเข้าไปข้างในเตาเผา
พี่ชายรีบหยิบมัดฟางข้าวที่พรมน้ำจนเต็มเปี่ยม
ยัดใส่เข้าไปในช่องไฟจนเต็มแล้วก็จุดไฟเผา
มัดฟางข้าวติดไฟจนควันโขมง ในช่องเชื้อเพลิงนั้นร้อนจัดด้วยเปลวไฟ
สองพี่น้องรีบวิ่งเข้าไปในห้องปิดประตูอย่างแน่นหนา
“ ฟุดฟิด นี่มันกลิ่นอะไรน่ะ ?
โอ๊ย แสบตา ช่วยเสือด้วย
โขลกๆ โขลกๆ โขลกๆโขลกๆ ”
“ โอ้ย ๆๆๆ ”
หลังจากดิ้นรนตะเกียกตะกาย ในที่สุดเสือก็หลุดออกมาจากช่องเชื้อเพลิง
ด้วยความโกรธอย่างมาก
“ เจ้าคนเลว จะต้องจับกินเสียให้หมดเลย
ข้าจะต้องเข้าไปในบ้านให้ได้ ”
เสือวิ่งวนอยู่ข้างนอกไปมาและในขณะนั้นเองก็กระโดดตัวพุ่งพรวดขึ้นไปข้างบน
“ โอ้ย ๆๆๆ ”
เมื่อขึ้นไปอยู่บนหลังคาบ้านแล้ว เสือก็ใช้เท้าหลังกระทืบ
หลังคาบ้านเก่าๆที่มุงด้วยฟางอย่างหนัก โครมๆ แล้วก็ลงมา
บ้านก็เลยแทบจะหักพังในทันที
“ ตูม, ตูม, ตูม, ตูม, ตูม, ตูม “
“ โครม, ครืนนน! “
ในที่สุดหลังคาบ้านก็ทะลุเป็นรู
เท้าหลังของเสือโผล่ขึ้นมา
สองพี่น้องตกใจสุดขีดรีบก้าวเท้าออกมาและวิ่งหนีไปข้างนอก
“ โอ้ย ! ระ, ร้อน! “
เสือร้องด้วยเสียงพิลึกอันน่าขันทำให้สองพี่น้องหัวเราะกันคิกคัก
“ พี่ ดูนั่นสิ! เสือกำลังโม่เครื่องโม่อยู่ “
เสือที่ตัวใหญ่เต็มหลังคาบ้าน
ไม่รู้จะเข้าหรือจะออกอย่างไรร้องโอดโอยดังลั่น
และเพราะว่าที่พื้นมีมันฝรั่งร้อนๆหกอยู่
สองขาที่เคลื่อนไหวขึ้นๆลงๆ
จึงไม่ต่างอะไรกับการโม่เครื่องโม่
เมื่อเห็นท่าทางของเสือที่เหมือนกับกำลังโม่เครื่องโม่อยู่นั้น
สองคนพี่น้องจึงวิ่งไปห้องครัวและเอาเมล็ดข้าวฟ่างหนึ่งกระสอบ
และรีบคั่วข้าวฟ่างบนเตา
พี่ชายเอาเมล็ดข้าวฟ่างนั้นไปโรยที่ใต้เท้าของเสือ
และแล้วเสือก็เริ่มมีอาการตุบ ตุบ เหมือนกำลังโม่เครื่องโม่อีก
“ ตุบ ตุบ ตุบ “
“ ไม่มีอะไรบดอีกแล้วรึ “
สองพี่น้องเอาข้าวสาลีกับข้าวบาร์เล่ย์และพริก
มาใส่ในเครื่องโม่ แล้วให้เสือทำหน้าที่บดทั้งหมด
“ ว้าว บดหมดทุกอย่างเลยนะนี่ “
สองพี่น้องมองดูข้าวกับพริกที่ถูกบดแล้วก็พากันหัวเราะกันยกใหญ่
แล้วอะไรจะเกิดขึ้นกับเสือ
ซึ่งหมดแรงจากการที่ต้องออกแรง โม่เครื่องโม่ตลอดทั้งวันล่ะนี่